Ansøgningsskema

XG4\_da\_190623

|  |  |
| --- | --- |
| **Ansøgning om arbejdstilladelse under autorisationsophold** | |
| **Hvad kan dette skema bruges til?**  Du kan bruge dette skema til at ansøge om arbejdstilladelse i forbindelse med din opholdstilladelse til at opnå autorisation som **læge, tandlæge eller sygeplejerske**.  Du kan ansøge om arbejdstilladelse til en evalueringsansættelse eller til andet arbejde.  Ansøgningen består af to dele. Del 1 skal udfyldes af dig der ansøger (arbejdstager) og del 2 skal udfyldes af din arbejdsgiver.  **Sådan gør I**   1. **Ansøger** udfylder del 1 af dette skema og **underskriver i pkt. 6** (følg anvisningerne i skemaet). 2. **Arbejdsgiver** udfylder del 2 af dette skema og **underskriver i pkt. 12** (følg anvisningerne i skemaet). 3. **Ansøger eller arbejdsgiver** vedlægger de nødvendige dokumenter.   Ansøgningen skal indgives til Styrelsen for International rekruttering og Integration (SIRI). På [nyidanmark.dk](https://www.nyidanmark.dk/da/Du-vil-ans%C3%B8ge/Arbejde/Evalueringsans%C3%A6ttelse) kan du læse mere om, hvordan du indgiver en ansøgning i Danmark. | **Hvilke dokumenter vedlægges ansøgningen?**   * **Pas:** Kopi af alle sider af ansøgers pas, inklusive forsiden (hvis ansøgningen indgives i en af SIRIs afdelinger i Danmark, vedlægges kun sider med oplysninger, herunder omslaget og alle sider med stempler og visa). * **Ansættelseskontrakt**, som indeholder oplysninger om løn- og ansættelsesvilkår (ikke over 30 dage gammel). * **Midlertidigt evalueringsautorisationsbrev** fra Styrelsen for Patientsikkerhed, ved evalueringsansættelser.   **Gebyr**  Der skal ikke betales gebyr for at indgive ansøgningen.  **Hvis du vil vide mere**  Du kan få flere oplysninger om reglerne for opholds- og arbejdstilladelse i Danmark på [nyidanmark.dk](https://www.nyidanmark.dk).  Hvis du har spørgsmål, kan du kontakte Styrelsen for International Rekruttering og Integration (SIRI) på [nyidanmark.dk/kontakt-siri](http://www.nyidanmark.dk/kontakt-siri). |

|  |  |  |  |
| --- | --- | --- | --- |
| **Forbeholdt Styrelsen for International Rekruttering og Integration (SIRI)** | | | |
| Dato modtaget | Modtaget af (myndigheds stempel og navn) | PersonID | SB-ID\* |
| **\*Bemærk**, SIRI opretter et SB-ID og der optages biometri (ansigtsfoto og underskrift).   |  |  | | --- | --- | | **Der vedlægges**:  Pas: Kopi af sider med indhold vedlægges (visa, stempler etc.).  Ansættelseskontrakt | Midlertidigt evalueringsautorisationsbrev fra Styrelsen for Patientsikkerhed (ved evalueringsansættelse)  Andet: | |  | | | Bemærkninger: | | | | | |

**DEL 1** – udfyldes af ansøger

|  |  |  |
| --- | --- | --- |
| 1. Ansøger **UDFYLDES MED BLOKBOGSTAVER** | | |
| Efternavn | | |
| Fornavn(e) | | |
| Nationalitet | | |
| CPR-nr. (eller fødselsdato, dag, måned, år) | PersonID | |
| Adresse i Danmark (gade/vej og nr.) | Postnummer og by | |
| Telefonnummer | E-mail | |
| **Vigtigt**: Skifter du adresse, eller sker der ændringer i dine kontaktoplysninger, skal du oplyse SIRI herom. | |

|  |  |
| --- | --- |
| 2. Pas oplysninger **UDFYLDES MED BLOKBOGSTAVER** | |
| Pasnummer | Pas gyldigt til |

|  |
| --- |
| 3. Ansøgerens bemærkninger **UDFYLDES MED BLOKBOGSTAVER** |
|  |

|  |
| --- |
| 4. Erklæringer og information |
| A. Erklæring på tro og love, at jeg har givet korrekte oplysninger Jeg erklærer på tro og love, at jeg har givet korrekte oplysninger i dette ansøgningsskema. Hvis oplysningerne ikke er korrekte, kan det have følgende konsekvenser:   * Min opholdstilladelse kan blive inddraget. * Jeg kan blive straffet med bøde eller fængsel i op til 2 år. * Jeg kan blive dømt til at erstatte de udgifter, som den danske stat har haft på grund af de falske oplysninger.   **B. Information om pligt til at give de nødvendige oplysninger**  Du har pligt til at give de oplysninger, som er nødvendige for at afgøre, om du kan få en tilladelse. Hvis du ikke giver disse oplysninger, kan det betyde, at du ikke får en tilladelse. C. Information om behandling af personoplysninger SIRI har pligt til at oplyse dig om, hvordan vi behandler dine oplysninger, og hvilke rettigheder du har i forhold til vores behandling af dine oplysninger.  **Dataansvarlig**  SIRI er dataansvarlig for behandlingen af de personoplysninger, som modtages i dette ansøgningsskema og de oplysninger, som modtages om dig i forbindelse med sagens behandling. Du kan kontakte styrelsen ved at skrive til følgende adresse, Styrelsen for International Rekruttering og Integration (SIRI), Carl Jacobsens Vej 39, Postboks 304, 2500 Valby eller via vores kontaktformular på [nyidanmark.dk/SIRI-kontaktformular](http://www.nyidanmark.dk/SIRI-kontaktformular).  **Databeskyttelsesrådgiveren (DPO)**  Du kan kontakte vores databeskyttelsesrådgiver ved at skrive til adressen ovenfor (Att.: Databeskyttelsesrådgiver) eller via vores kontaktformular på [nyidanmark.dk/SIRI-kontaktformular](http://www.nyidanmark.dk/SIRI-kontaktformular).Du kan læse mere om SIRI som dataansvarlig og om SIRIs databeskyttelsesrådgiver på [nyidanmark.dk/personoplysninger](http://www.nyidanmark.dk/personoplysninger). Formål og retsgrundlag De personoplysninger, som du giver til SIRI indsamles til brug for:   * behandling af din ansøgning om ophold og/eller arbejde i Danmark * eventuelt senere ansøgninger om forlængelse eller nyt ophold og /eller arbejde i Danmark * kontrol af betingelserne for dit ophold og/eller arbejde   Retsgrundlaget for behandlingen af dine personoplysninger er:   * Udlændingelovens regler, særligt kapitel 1 om udlændinges indrejse og ophold her i landet. * Databeskyttelsesforordningens artikel 6, stk. 1, litra c, om en retlig forpligtelse, der påhviler den dataansvarlige, og artikel 6 stk. 1, litra e, om offentlig myndighedsudøvelse, som SIRI udfører i henhold til udlændingeloven. * Databeskyttelsesforordningens artikel 9, stk. 2, litra f, om nødvendig behandling for, at retskrav kan fastlægges, gøres gældende eller forsvares. * Databeskyttelseslovens § 8 om, at forvaltningen kun må behandle af oplysninger om strafbare forhold, hvis det er nødvendigt for varetagelsen af myndighedens opgaver.   De oplysninger, som du giver eller har givet i forbindelse med din ansøgning, vil blive registreret i udlændingemyndighedernes registre. Det samme gælder oplysninger, som du senere giver i forbindelse med ansøgninger om forlængelse eller nyt ophold og/eller arbejde i Danmark.  Nogle af dine oplysninger vil blive registreret i Det Centrale Personregister (CPR). Det vil i nogle tilfælde ske allerede, når du får en opholdstilladelse. I andre tilfælde vil det først ske, når du tager ophold i Danmark.  Nogle oplysninger, herunder biometriske data, vil i visse situationer blive registreret i Schengen Information System (SIS). Det gælder, hvis du i forbindelse med din ansøgning eller ophold i Danmark gives en frist for seneste udrejse. Det gælder endvidere hvis du får meddelt indrejseforbud gældende for Schengenområdet.  **Vi behandler følgende kategorier af personoplysninger om dig:**   * Almindelige personoplysninger, det kan fx være oplysninger om dit navn, evt. CPR-nummer, statsborgerskab, beskæftigelse, uddannelse, familie og økonomiske og strafbare forhold, og * Følsomme personoplysninger, det kan fx være helbredsoplysninger og biometrisk data med henblik på identifikation.  Vi kan videregive dine personoplysninger til følgende modtagere: SIRI kan videregive oplysninger til din reference (fx arbejdsgiver, studiested, vært eller familiemedlem), kommunerne, politiet, Politiets Efterretningstjeneste og Forsvarets Efterretningstjeneste, anklagemyndigheden, Udlændingenævnet, Flygtningenævnet, Udlændinge og Integrationsministeriet, Udlændingestyrelsen, Hjemrejsestyrelsen, Styrelsen for Arbejdsmarked og Rekruttering (STAR), Udenrigsministeriet og Folketinget.  SIRI videregiver også i mere enkeltstående tilfælde oplysninger til andre offentlige myndigheder, private aktører og udenlandske organisationer og myndigheder, når det er nødvendigt for at varetage vores opgaver.  Personoplysninger videregives endvidere til relevante myndigheder i andre stater, der deltager i Schengen samarbejdet, når SIRI er retlig forpligtet hertil. De udenlandske myndigheder vil have adgang til de oplysninger, som SIRI registrerer i SIS, når det er relevant for deres sagsbehandling.  Herudover vil andre relevante myndigheder eller organisationer eventuelt modtage oplysninger om dig fra SIRIs registre og CPR, via Udlændingeinformationsportalen, hvis de har brug for oplysningerne i forbindelse med behandling af spørgsmål om dit ophold i Danmark.  Videregivelse sker, når det er nødvendigt for SIRIs opgavevaretagelse, herunder når det følger af lovgivningen, at SIRI skal videregive oplysningerne.  Hvis du mister din opholdstilladelse, vil vi oplyse dine eventuelle nuværende eller tidligere arbejdsgivere om, at du ikke længere har ret til at arbejde. Det vil ske, hvis vi giver dig afslag på en ansøgning om opholdstilladelse eller på forlængelse af din opholdstilladelse. Det vil også ske, hvis din opholdstilladelse bliver inddraget, eller hvis vi konstaterer, at opholdstilladelsen er bortfaldet. Orienteringen vil ske til de arbejdsgivere, der inden for de seneste 3 måneder har indberettet løn udbetalt til dig til indkomstregisteret. Hvorfra stammer de oplysninger vi behandler om dig? De oplysninger SIRI behandler om dig, stammer fra dette ansøgningsskema. Vi behandler også oplysninger, som du eventuelt giver til sagen senere.  Derudover vil vi behandle oplysninger, der stammer fra:   * dine eventuelle tidligere sager hos SIRI, * opslag i registre, fx Det Centrale Personregister (CPR), indkomstregisteret (eIndkomst), Bygnings- og Boligregistret (BBR), Schengen Information System (SIS) * andre myndigheder, fx kommuner, Statsforvaltningen, Udlændingestyrelsen, Udlændingenævnet, Flygtningenævnet, * tredjepart eller reference, fx au pair- eller praktikvært, arbejdsgiver eller studiested, * den person, som eventuelt søger om opholdstilladelse på baggrund af dit opholdsgrundlag, samt denne persons tidligere sager hos SIRI  Opbevaring af oplysninger SIRI opbevarer dine personoplysninger så længe, det er nødvendigt for at kunne udføre vores opgaver i relation til at fastlægge et retskrav/gøre et retskrav gældende eller forsvare et retskrav på ophold.  I en udlændingesag kan oplysninger bevares til brug for udlændingemyndighedernes senere sagsbehandling. Det vil sige, at oplysningerne kan indgå i fremtidige sager, fx forlængelsessager, inddragelsessager, kontrolsager, bortfaldssager, sager om permanent ophold, sager om statsborgerskab og dine eventuelle familiemedlemmers sager.  I praksis betyder det, at SIRI opbevarer dine oplysninger i et såkaldt livscyklusforløb – det vil sige hele livet. De grundlæggende oplysninger om dit ophold i Danmark, fx hvornår du har fået opholdstilladelse, baggrunden for dit ophold og oplysninger om andre afgørelser som SIRI træffer vedrørende dit ophold, slettes ikke.  Hvis du får optaget fingeraftryk og ansigtsfoto til brug for udstedelse af opholdskort og til identifikation og til identitetskontrol, vil fingeraftryk og ansigtsfoto blive registreret i udlændingemyndighedernes registre. Hvis du får opholdstilladelse, opbevares fingeraftryk og ansigtsfoto i 10 år. Hvis du ikke får opholdstilladelse, opbevares fingeraftryk og ansigtsfoto i 20 år. Hvis du bliver dansk statsborger, slettes fingeraftryk og ansigtsfoto.  Personoplysninger registreret i Schengen Information System (SIS) i forbindelse med en udrejsefrist opbevares i SIS, som udgangspunkt indtil du er registreret udrejst af Schengenområdet. Er oplysningerne registreret i forbindelse med et meddelt indrejseforbud til Schengenområdet, vil disse som udgangspunkt blive opbevaret indtil udløbet af indrejseforbuddet.  Endelig skal det nævnes, at oplysningerne overleveres til Rigsarkivet i overensstemmelse med reglerne i den danske arkivlovgivning. Rettigheder Efter databeskyttelsesforordningen har du en række rettigheder i forhold til vores behandling af oplysninger om dig:  *Ret til at få at vide, hvilke oplysninger vi behandler om dig*  Du kan bede om indsigt i, dvs. få at vide, hvilke oplysninger vi behandler om dig. Hvis du beder om indsigt i dine oplysninger, vil din anmodning blive behandlet efter databeskyttelsesforordningens regler. Findes der andre regler, som giver dig en bedre ret, vil vi også behandle din anmodning om indsigt efter de regler, fx forvaltningslovens regler om aktindsigt.  *Ret til berigtigelse (rettelse) og ret til sletning*  Du kan bede om at få rettet oplysninger om dig, som du mener, er urigtige. I særlige tilfælde har du også ret til at få slettet oplysninger om dig. Oplysninger vil dog som udgangspunkt kun kunne slettes, hvis de ikke er nødvendige for sagsbehandlingen, da SIRI er underlagt notatpligt og journaliseringspligt efter offentlighedsloven.  *Ret til begrænsning af behandling*  Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.  *Ret til indsigelse*  Du har i visse tilfælde ret til at gøre indsigelse mod vores ellers lovlige behandling af dine personoplysninger. Det betyder, at du eventuelt kan kræve, at oplysningerne bliver slettet, berigtiget eller begrænset.  Du kan læse mere om dine rettigheder i Datatilsynets vejledning om de registreredes rettigheder, som du finder på [datatilsynet.dk](http://www.datatilsynet.dk/). Hvis du vil gøre brug af dine rettigheder skal du kontakte SIRI. Klage til Datatilsynet Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [datatilsynet.dk](http://www.datatilsynet.dk/).  **D. Kontrol**  Din sag kan blive udtaget til kontrol. Kontrollen har til formål at kontrollere:   * rigtigheden af de oplysninger, du har givet. * om du overholder betingelserne for en eventuel opholds- og/eller arbejdstilladelse. * om du opholder dig og/eller arbejder i Danmark uden nødvendig tilladelse.   Kontrollen kan foregå på følgende måder:   * Opslag i registre, fx CPR. * Samkøring af oplysninger i SIRIs og Udlændingestyrelsens registre med oplysninger fra Det Centrale Personregister (CPR), Bygnings- og Boligregistret (BBR), Det Centrale Virksomhedsregister (CVR) og indkomstregistret (eIndkomst). * Henvendelse til andre myndigheder, fx kommuner. * Henvendelse til tredjepart eller reference, fx arbejdsgiver eller studiested. * Personlig henvendelse på bopæl, studie- eller arbejdssted. * Anvendelse af oplysninger i en arbejdsgivers (digitale logbogs) registreringer om arbejdsforhold, som Styrelsen for International Rekruttering og Integration, SKAT, Styrelsen for Arbejdsmarked og Rekruttering og kommunalbestyrelsen kan pålægge en arbejdsgiver at føre.   Du kan i forbindelse med kontrollen blive bedt om at indsende yderligere oplysninger. |

|  |
| --- |
| 5. Samtykke til, at SIRI kan udveksle oplysninger i sagen med min arbejdsgiver |
| Når det er nødvendigt for behandlingen af din ansøgning eller efterfølgende kontrol af dit ophold i Danmark, kan SIRI, uden dit samtykke, udveksle oplysninger om dig med din arbejdsgiver. Det kan fx være for at SIRI kan kontrollere rigtigheden af de oplysninger, du har givet i forbindelse med ansøgningen, eller at du fortsat opfylder betingelserne for din opholdstilladelse. Se i den forbindelse afsnit C, ”Information om behandling af personoplysninger” i pkt. 4 ”Erklæring og information - ansøger”.  I visse tilfælde kan det lette behandlingen af din sag, at SIRI også i videre omfang har mulighed for at udveksle oplysninger om dine forhold med din arbejdsgiver (fx fordi vi ikke kan komme i kontakt med dig). Hvis du ønsker, at SIRI generelt skal kunne indhente og videregive oplysninger om dine forhold til arbejdsgiveren i disse tilfælde, skal du give dit samtykke nedenfor.  Hvis du ikke ønsker, at vi udveksler oplysninger i disse tilfælde, vil vi i stedet indhente oplysningerne hos dig (ansøger) og undlade at videregive oplysningerne til arbejdsgiveren. Det kan medføre længere sagsbehandlingstid.  Du kan til enhver tid trække dit samtykke tilbage. Hvis du ønsker at trække dit samtykke tilbage, skal du give os besked herom. Du finder vores kontaktoplysninger på [nyidanmark.dk/kontakt-siri.](http://www.nyidanmark.dk/kontakt-siri) |
| **(sæt kryds)**  **Jeg giver samtykke til, at Styrelsen for International Rekruttering og Integration (SIRI), for at lette behandlingen af denne ansøgning, i videre omfang kan udveksle oplysninger om mig med arbejdsgiveren.** |

|  |  |
| --- | --- |
| 6. Underskrift - ansøger | |
| **Jeg bekræfter ved min underskrift, at jeg har givet korrekte oplysninger i ansøgningsskemaet, og at jeg har læst og accepteret indholdet af erklæringen i pkt. 4, afsnit A.**  **Jeg bekræfter samtidig, at jeg har taget stilling til pkt. 5 om samtykke til udveksling af oplysninger.**  **Jeg har også forstået, at de oplysninger, jeg har givet eller giver, vil blive registreret i SIRIs registre, og at der kan ske samkøring af oplysninger i SIRIs, og Udlændingestyrelsens registre med oplysninger fra Det Centrale Personregister (CPR), Bygnings- og Boligregistret (BBR), Det Centrale Virksomhedsregister (CVR) og indkomstregistret (eIndkomst).** | |
| Dato og sted | Underskrift |

**DEL 2** – udfyldes af arbejdsgiver

|  |  |  |  |
| --- | --- | --- | --- |
| 7. Oplysninger om arbejdsgiver i Danmark **UDFYLDES MED BLOKBOGSTAVER** | | | |
| Virksomhedens navn | | Cvr.nr. | |
| Evt. afdelingens/instituttets navn | | | |
| Adresse (Gade/vej og nr.) | | Postnr. og by | |
| Kontaktperson (navn) | Direkte telefonnummer | | E-mail |

|  |
| --- |
| 8. Oplysninger om ansættelsesforholdet **UDFYLDES MED BLOKBOGSTAVER** |
| De tilbudte løn- og ansættelsesvilkår skal være sædvanlige. Herunder skal du oplyse stillingens fagklassifikationskode (DISCO-08-kode) til brug for SIRIs vurdering af ansættelsens sædvanlighed.  [Læs mere om fagklassifikationssystemet DISCO-08 og de tilknyttede arbejdsfunktioner på nyidanmark.dk/Disco-08](https://nyidanmark.dk/da/Ord-og-begreber/SIRI/Stillingsbetegnelse---DISCO-08-kode) |
| Hvad er ansøgers stillingsbetegnelse? |
| Hvad er stillingens indhold (hovedarbejdsopgaver og funktioner)? |
| Hvad er stillingens fagklassifikationskode (DISCO-08-kode)? | |
| Oplys den arbejdsfunktion, der knytter sig til den oplyste DISCO-08-kode | |
| Er der tale om en evalueringsansættelse?  Ja  Nej  Hvis **ja**, vedlæg det midlertidige evalueringsautorisationsbrev fra Styrelsen for Patientsikkerhed |
| **Startdato:**  Snarest muligt  eller (dag, måned, år)  **Slutdato:**  Tidsubestemt  eller (dag, måned, år)  Ugentlig arbejdstid:       timer |
| Er ansættelsesforholdet omfattet af en kollektiv overenskomst?  Ja  Nej  Hvis **ja**, skal du oplyse, hvilken overenskomst: |
| Har ansøger ret til ferie i henhold til ferieloven?  Ja  Nej |
| Følger opsigelsesvarslerne i kontrakten funktionærloven?  Ja  Nej  Hvis **nej**, skal du oplyse ansættelsens opsigelsesvarsler: |

|  |  |
| --- | --- |
| 9. Ansøger (arbejdstager) **UDFYLDES MED BLOKBOGSTAVER** | |
| Af hensyn til sagsbehandlingen skal du oplyse den udenlandske arbejdstagers navn, fødselsdato og nationalitet. | |
| Efternavn | Fornavn(e) |
| Fødselsdato (dag, måned og år) | Nationalitet |

|  |
| --- |
| 10. Arbejdsgivers bemærkninger **UDFYLDES MED BLOKBOGSTAVER** |
|  |

|  |
| --- |
| 11. Erklæringer og information - arbejdsgiver |
| **A. Erklæring på tro og love, at jeg har givet korrekte oplysninger**  Jeg erklærer på tro og love, at jeg har givet korrekte oplysninger i dette ansøgningsskema. Hvis oplysningerne ikke er korrekte, kan det have følgende konsekvenser:   * Jeg kan blive straffet med bøde eller fængsel i op til 2 år. * Jeg kan blive dømt til at erstatte de udgifter, som den danske stat har haft på grund af de falske oplysninger.   **B. Information om at du kan blive pålagt at give de nødvendige oplysninger**  Du kan blive pålagt at give de oplysninger, som er nødvendige for at afgøre om ansøger kan få en tilladelse. Hvis du ikke giver disse oplysninger, kan det betyde, at ansøger ikke får en tilladelse.  **C. Information om behandling af personoplysninger**  SIRI har pligt til at oplyse dig om, hvordan vi behandler dine oplysninger, og hvilke rettigheder du har i forhold til vores behandling af dine oplysninger.  **Dataansvarlig**  SIRI er dataansvarlig for behandlingen af de personoplysninger, som modtages i dette ansøgningsskema og de oplysninger, som modtages om dig i forbindelse med sagens behandling.  Du kan kontakte styrelsen ved at skrive til følgende adresse, Styrelsen for International Rekruttering og Integration (SIRI), Carl Jacobsens Vej 39, Postboks 304, 2500 Valby eller via vores kontaktformular på [nyidanmark.dk/SIRI-kontaktformular.](http://www.nyidanmark.dk/SIRI-kontaktformular)  **Databeskyttelsesrådgiveren (DPO)**  Du kan kontakte vores databeskyttelsesrådgiver ved at skrive til adressen ovenfor (Att.: Databeskyttelsesrådgiver) eller via vores kontaktformular på [nyidanmark.dk/SIRI-kontaktformular.](http://www.nyidanmark.dk/SIRI-kontaktformular)  Du kan læse mere om SIRI som dataansvarlig og om SIRIs databeskyttelsesrådgiver på [nyidanmark.dk/personoplysninger.](http://www.nyidanmark.dk/personoplysninger)  **Formål og retsgrundlag**  De personoplysninger, som du giver til SIRI indsamles til brug for:   * behandling af denne ansøgning om ophold og/eller arbejde * ansøgerens eventuelle senere ansøgninger om forlængelse eller nyt ophold og /eller arbejde i Danmark * kontrol i forbindelse med ansøgers ophold i Danmark   Retsgrundlaget for behandlingen af dine personoplysninger er:   * Udlændingelovens regler, særligt kapitel 1 om udlændinges indrejse og ophold her i landet. * Databeskyttelsesforordningens artikel 6, stk. 1, litra c, om en retlig forpligtelse, der påhviler den dataansvarlige, og artikel 6 stk. 1, litra e, om offentlig myndighedsudøvelse, som SIRI udfører i henhold til udlændingeloven * Databeskyttelsesforordningens artikel 9, stk. 2, litra f, om nødvendig behandling for, at retskrav kan fastlægges, gøres gældende eller forsvares. * Databeskyttelseslovens § 8 om, at forvaltningen kun må behandle af oplysninger om strafbare forhold, hvis det er nødvendigt for varetagelsen af myndighedens opgaver.   Du kan blive pålagt at give de oplysninger, som er nødvendige for at vurdere, om ansøger kan få en opholdstilladelse i Danmark.  De oplysninger, som du giver eller har givet i forbindelse med ansøgningen, vil blive registreret i udlændingemyndighedernes registre. Det samme gælder oplysninger, som du senere giver i forbindelse med ansøgers ansøgning om forlængelse af ophold og/eller arbejde i Danmark.  **Vi behandler følgende kategorier af personoplysninger om dig:**  Almindelige personoplysninger, det kan fx være oplysninger om dit navn, kontaktoplysninger og oplysninger om din stilling ved uddannelsesinstitutionen.  **Vi kan videregive dine personoplysninger til følgende modtagere**  SIRI kan i visse tilfælde videregive dine oplysninger til andre, og vi videregiver fx oplysninger til politiet, Politiets Efterretningstjeneste og Forsvarets Efterretningstjeneste, anklagemyndigheden, Udlændingenævnet, Udlændinge og Integrationsministeriet, Udlændingestyrelsen, Hjemrejsestyrelsen, Folketinget og Udenrigsministeriet.  Videregivelse sker, når det er nødvendigt for SIRIs opgavevaretagelse, herunder når det følger af lovgivningen, at SIRI skal videregive oplysningerne.  **Hvorfra stammer de oplysninger vi behandler om dig?**  De oplysninger SIRI behandler om dig, stammer fra dette ansøgningsskema. Vi behandler også oplysninger, som du eller ansøger eventuelt giver til sagen senere.  **Opbevaring af oplysninger**  SIRI opbevarer dine personoplysninger så længe, det er nødvendigt for at kunne udføre vores opgaver i relation til at fastlægge et retskrav/gøre et retskrav gældende eller forsvare et retskrav på ophold.  I en udlændingesag kan oplysninger bevares til brug for udlændingemyndighedernes senere sagsbehandling. Det vil sige, at oplysningerne kan indgå i fremtidige sager, fx forlængelsessager, inddragelsessager, kontrolsager, bortfaldssager, sager om permanent ophold, og sager om statsborgerskab. I praksis betyder det, at SIRI opbevarer dine oplysninger i ansøgers såkaldte livscyklusforløb – det vil sige hele livet.  Endelig skal det nævnes, at oplysningerne overleveres til Rigsarkivet i overensstemmelse med reglerne i den danske arkivlovgivning.  **Rettigheder**  Efter databeskyttelsesforordningen har du en række rettigheder i forhold til vores behandling af oplysninger om dig:  *Ret til at få at vide, hvilke oplysninger vi behandler om dig*  Du kan bede om indsigt i, dvs. få at vide, hvilke oplysninger vi behandler om dig. Hvis du beder om indsigt i dine oplysninger, vil din anmodning blive behandlet efter databeskyttelsesforordningens regler. Findes der andre regler, som giver dig en bedre ret, vil vi også behandle din anmodning om indsigt efter de regler, fx forvaltningslovens regler om aktindsigt.  *Ret til berigtigelse (rettelse) og ret til sletning*  Du kan bede om at få rettet oplysninger om dig, som du mener, er urigtige. I særlige tilfælde har du også ret til at få slettet oplysninger om dig. Oplysninger vil dog som udgangspunkt kun kunne slettes, hvis de ikke er nødvendige for sagsbehandlingen, da SIRI er underlagt notatpligt og journaliseringspligt efter offentlighedsloven.  *Ret til begrænsning af behandling*  Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.  *Ret til indsigelse*  Du har i visse tilfælde ret til at gøre indsigelse mod vores ellers lovlige behandling af dine personoplysninger. Det betyder, at du eventuelt kan kræve, at oplysningerne bliver slettet, berigtiget eller begrænset.  Du kan læse mere om dine rettigheder i Datatilsynets vejledning om de registreredes rettigheder, som du finder på [datatilsynet.dk](http://www.datatilsynet.dk). Hvis du vil gøre brug af dine rettigheder skal du kontakte SIRI.  **Klage til Datatilsynet**  Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [datatilsynet.dk](http://www.datatilsynet.dk).  **D. Kontrol**  Sagen kan blive udtaget til kontrol. Kontrollen har til formål at kontrollere:   * Rigtigheden af de oplysninger, der er givet. * Om betingelserne for en eventuel tilladelse overholdes. * Om en udlænding beskæftiges uden fornøden arbejdstilladelse eller i strid med de for en arbejdstilladelse fastsatte betingelser.   Kontrollen kan foregå på følgende måder:   * Opslag i registre, fx indkomstregistret (eIndkomst). * Samkøring af oplysninger i SIRIs og Udlændingestyrelsens registre med oplysninger fra Det Centrale Personregister (CPR), Bygnings- og Boligregistret (BBR), Det Centrale Virksomhedsregister (CVR) og indkomstregistret (eIndkomst). * Henvendelse til andre myndigheder, fx SKAT. * Henvendelse til tredjepart. * Henvendelse til udlændingen. * Personlig henvendelse på arbejdssted. * Anvendelse af oplysninger i en arbejdsgivers (digitale logbogs) registreringer om arbejdsforhold, som Styrelsen for International Rekruttering og Integration, SKAT, Styrelsen for Arbejdsmarked og Rekruttering og kommunalbestyrelsen kan pålægge en arbejdsgiver at føre.   Du kan i forbindelse med kontrollen blive bedt om at indsende yderligere oplysninger. |

|  |  |
| --- | --- |
| 12. Underskrift - arbejdsgiver | |
| **Jeg bekræfter ved min underskrift på vegne af ovennævnte virksomhed, at jeg har givet korrekte oplysninger i ansøgningsskemaet, og at virksomheden har accepteret indholdet af erklæringen i pkt. 11, afsnit A.** | |
| Dato og sted | Underskrift |